NaiveNeuron/SloPal huggingface dataset:
Remišová, Veronika, poslankyňa NR SR (2018-12-05):
Ďakujem kolegovi Budajovi. On tiež veľmi dobre vie, aké je veľmi niekedy ťažké od štátnych orgánov sa dopracovať k informáciám, a tomuto čelíme vždy, keď sa venujeme nejakým kauzám či už životného prostredia, alebo v iných oblastiach. A ľudia to majú oveľa ťažšie, aj keď sa chcú domôcť niekedy svojich práv. Takže ja pevne verím, že raz to zásadné zlepšenie infozákona schválené v tejto Národnej rade bude.
Ďuriš Nicholsonová, Lucia, podpredsedníčka NR SR (2019-03-27):
Ďakujem pekne, pán spravodajca. Otváram rozpravu. Písomne sa prihlásil pán poslanec Sloboda. Nech sa páči.
B. Bugár, podpredseda NR SR: (2004-04-29):
vládnom návrhu zákona, ktorým sa mení a dopĺňa zákon č. 458/2003 Z. z. o zriadení Špeciálneho súdu a Úradu špeciálnej prokuratúry a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona ste dostali pred prvým čítaním ako tlač 635. Správu o jeho prerokovaní v ústavnoprávnom výbore máte v tlači 635a. Prosím teraz podpredsedu vlády a ministra spravodlivosti Slovenskej republiky Daniela Lipšica, aby vládny návrh zákona uviedol. Nech sa páči.
Bugár Béla, podpredseda NR SR (2017-04-04):
Pán poslanec Beblavý!
Laššáková, Jana, poslankyňa NR SR (2011-06-01):
Ďakujem pekne za slovo. Pani ministerka, aj vo svojom vystúpení zdôvodňujete zmeny v justícii potrebou transparentnosti. Transparentnosť sa nesie vo všetkých vašich vystúpeniach, ale ja o vašej transparentnosti začínam pochybovať. Veď vysvetlite nám, prečo vami transparentne menovaná výberová komisia na výber predsedu Okresného súdu vo Zvolene transparentne vo výberovom konaní stanovila poradie uchádzačov a vy transparentne, veľmi rýchlo ste vybrali v poradí druhého uchádzača za predsedu okresného súdu. Ďakujem pekne. (Potlesk.)
Krajkovič, Mikuláš, poslanec NR SR (2018-10-17):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
M. Košútová, poslankyňa: (2007-10-16):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 14. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o jeho súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev i v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady zo dňa 28. septembra 2007 č. 430 navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre vzdelanie, mládež, vedu a šport. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný návrh zákona prerokovali do 26. novembra a gestorský výbor do 27. novembra 2007. Pán predsedajúci, skončila som, prosím, otvorte rozpravu.
Bugár, Béla, podpredseda NR SR (2017-06-19):
Ďalej v rozprave za klub OĽANO vystúpi pani poslankyňa Jurinová. Nech sa páči, máte slovo.
Kollár, Boris, predseda NR SR (2021-09-21):
Ospravedlňujem sa kolegom, zaspal som. Budeme pokračovať, myslím, že sú to faktické poznámky, máme tam tuším osem faktických poznámok. Prosím techniku, aby pustila monitor. Áno, nech sa páči, s prvou faktickou poznámkou vystúpi pán poslanec Žiak. (Pokračovanie rokovania o návrhu poslancov Národnej rady Slovenskej republiky Roberta Fica, Juraja Blanára a Dušana Jarjabka na vydanie zákona o Múzeu Slovenského národného povstania a o zmene zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov , tlač 648.)
Blanár, Juraj, podpredseda NR SR (2021-05-11):
Pán poslanec, prepáčte, chcem sa len spýtať, máte ten pozmeňovák dlhší?
Matovič, Igor, poslanec NR SR (2018-05-24):
Čiže predávalo ho mestské zastupiteľstvo, nie primátor... (Prerušenie vystúpenia predsedajúcim.)
Vaľová, Jana, poslankyňa NR SR (2023-12-12):
Ďakujem veľmi pekne, pán kolega. Ja som si pozrela, prepáčte, že budem trošku kritická hneď od začiatku, ja som si pozrela, že ste dlhodobo pracoval na ministerstve financií, tak som očakávala, že nebudete hovoriť také všeobecné frázy, ktoré máte naučené nejak, aby ste tým ľuďom, že kradli a podobne, ale čakala som, že prídete s nejakým reálnym riešením. Vy ste si trikrát oponovali v jednej vete. Povedali ste, že musíme konsolidovať podľa národných pravidiel. Potom ste už povedali, čo by sme za tie peniaze všetko mali, že trináste, štrnáste, pätnáste dôchodky a vzápätí ste povedali, aby sme tie peniaze neprejedli a za a) jedno ma, jedno ma tak mrzí, že ako finančník objektívne viete povedať, že je to zodpovednosť bývalej vláde, ale rozprávate tu, že za to, že my konsolidujeme, tak nám bol znížený rating. To je úplný nezmysel. A teraz vám poviem k tým dôchodkom, ktoré tu stále rozprávate. Ja som tu bola od začiatku, keď začal II. pilier a vám niečo poviem. Peniaze, ktoré my berieme a dávame do Sociálnej poisťovni, nikomu nekradneme. To sú tie isté peniaze, ktoré ostávajú v Sociálnej poisťovni. Pýtam sa vás, už teraz tí, ktorí mali dôchodky, mali nižšie dôchodky ako z I. piliera. Ďalej sa vás pýtam. Sme schopní garantovať v II. pilieri ľuďom, že to čo si nasporili, tam budú mať? Nie sme schopní. Česi zrušili II. pilier, Rakúšania ho nemajú. My sme to zaviedli podľa Čile. V Čile skrachoval. Viete, koľko bolo legislatívnych zmien? Čo to vy rozprávate? Ani sa, ani sa nevalorizujú dôchodky v II. pilieri. Dáte ich do poisťovníckej spoločnosti, ktorá vám bude vyplácať rentu a ešte to teraz stále nie je zrejmé, ako to bude vyzerať. Prosím vás, ja sa práve k tomu, ak mi to dovolí môj zdravotný stav, mám problém s nohou, prihlásim. Veď hovorme tým ľuďom pravdu. Veď vy úplne tých mladých ľudí zavádzate. Vy ich tak zavádzate s tým II. pilierom, že to je až, je až niečo neskutočné. Však treba jasne povedať, že ľudia v I. pilieri majú vyššie dôchodky ako v druhom. A podľa mňa ich aj budú mať. A prečo teraz prinútili správcovské spoločnosti, ak ste menili, aby išli do takého fondu, ktorý podniká. Povedzte mi, ako banky zhodnocujú... (Prerušenie vystúpenia časomerom.)
Pellegrini, Peter, predseda NR SR (2023-10-25):
Pani predsedníčka Plaváková tentokrát.
Nash, Natália, poslankyňa NR SR (2024-01-08):
Ďakujem pekne za slovo. Ďakujem, Zuzana, za tvoj príspevok. Ďakujem, že si nám aj pripomenula tie temné časy, ktoré sme, mnohí z nás teda si pamätáme a zažili sme ich, kedy sa na uliciach, si vyrovnávali účty mafiánske gangy, kedy sa vypaľovali podniky, kedy sa podpaľovali autá, toto všetko by malo byť pre nás dnes mementom, že toto všetko sa môže vrátiť. V štandardnej demokracii podľa Fica môžu vo vysokých pozíciách pôsobiť ľudia, ktorí sú podozriví, ktorí sú obvinení, dokonca sú obžalovaní. Zmeny Trestného zákona sú vlastne pre nich amnestiou. Je naozaj tristné, že túto amnestiu si píšu sami. Výroky predstaviteľa koalície a výroky šéfa tejto koalície už dlho dokazujú, že liberálnu demokraciu, slobodu a práva vnímajú ako niečo neštandardné. Vyhlasujú liberálnu demokraciu za nástroj progresívcov na zničenie všetkého, čo by malo byť občanom Slovenska sväté, pretože keď hovoria o návrate k štandardu, hrozia vlastne návratom polomafiánskemu štátu z dôb mečiarizmu, k systému našich ľudí, ktorý im tak dobre fungoval, imponujú im zákony Orbánovho Maďarska. Vďaka efektu spomienkového optimizmu zmiešaného s frustráciou a strachom, ktorý účelovo využívajú, to ich voličom vôbec nepríde nebezpečné. Toľko k ich štandardnej demokracii. Toľko k návratu k štandardnej demokracii z programového vyhlásenia vlády. Tu je ochutnávka toho, ako to bude vyzerať. A vidíme to v týchto návrhoch zmien Trestného zákona, ktorý predkladajú v skrátenom legislatívnom konaní. Ďakujem.
Pellegrini, Peter, predseda NR SR (2024-01-08):
Ďakujem veľmi pekne. Ďalší v poradí je pán poslanec Spišiak. Ešte predtým len vás poinformovať, pán minister sa bude hlásiť do rozpravy, chce si počkať ešte na ďalšie vystúpenia, zajtra vystúpi. Zatiaľ vás vystúpilo, žiaľ, v normálnom len sedem. Je vás 55. Tak zvažuje, či má on reagovať na každého jedného z vás, alebo si vypočuť nejakú sadu argumentov a potom na ňu odpovedať, takže zajtra môžte očakávať vystúpenie aj pána ministra. Ja si myslím, že to je aj logické, lebo tá rozprava každého jedného z vás je relatívne veľká a reagovať už na piateho, keď vie, že je, ešte ďalších 55 bude približne niečo podobné rozprávať, takže len aby ste teda tú informáciu mali, keďže ste ho vyzývali. Pán poslanec Spišiak, nech sa páči, máte slovo.
Paška, Pavol, predseda NR SR (2013-11-29):
(Hlasovanie.) 135 prítomných, 45 za, 77 proti, 12 sa zdržali, 1 nehlasoval. Návrhy sme neschválili.
A. Belousovová, podpredsedníčka NR SR: (2008-01-30):
Ako ďalšia v rozprave vystúpi pani poslankyňa Žitňanská a po nej sa pripraví pán poslanec Štefanec. Nech sa páči, pani poslankyňa, máte slovo.
M. Dzurinda, predseda vlády SR: (2002-05-16):
Ak to zhrniem, pán poslanec, do 30. mája budeme mať presný postup ako oddlžovať jednotlivé obce, jednotlivé mestá podľa konkrétnych kritérií, konkrétneho poradia, ale nesmierne dôležité je aj to, aby bola úspešne zavŕšená celá transakcia. To znamená, aby sa konzorcium, o ktorom sme na rokovaní vlády rozhodli, že sa stáva víťazom príslušného medzinárodného tendra, aby toto konzorcium sa stalo reálnym majiteľom a mohlo potom vzápätí previesť na naše účty príslušné peniaze. Ten proces je trošku komplikovaný. Je viacero inštitúcii, ktoré majú do toho čo povedať, najmä napríklad Protimonopolný úrad, ktorý skúma podľa zákona všetky relevantné oblasti a aj pozitívne rozhodnutie Protimonopolného úradu je veľmi dôležité na to, aby v konečnom dôsledku celá transakcia bola úspešne zavŕšená, nadobúdateľ mohol zaplatiť, a potom cez ministra financií budú tieto peniaze distribuované jednotlivým mestám a obciam. Toľko, pán predseda. J. Migaš, predseda NR SR: Pán poslanec Bohunický chce položiť doplňujúcu otázku. Nech sa páči. P. Bohunický, poslanec: Pekne ďakujem, pán predseda. Pán predseda vlády, schválne som položil dve časti - kedy a koľko, lebo kedy sa určitým spôsobom dosť odsúva. Na sneme ZMOS sme dali prísľub, či už parlament alebo aj vláda o tom, že tieto veci urobíme čo najrýchlejšie. V tomto prípade naozaj kto rýchlo dáva, dvakrát dáva, pretože táto samospráva bude končiť, mala s tým veľké problémy investičné. A určite starostovia nechcú tieto financie na chlebíčky pre svoje zastupiteľstvo, ale na opätovné investovanie do obcí. Preto by som poprosil, aby sme naozaj urobili všetko preto, aby to bolo rýchlo, teda kedy bolo čo najrýchlejšie. A koľko? Nastali určité šumy o tom, že budú preplatené iba financie úverové, ktoré si zobrali obce na základe úveru, ale mnohé aj zo svojich zdrojov, ktoré si ukladali do svojich účtov, teda účtov obcí, robili tieto investičné akcie. Preto by som bol nerád, a preto rád počujem, že sú to 4 mld. korún aj niečo, ktoré boli odsúhlasené jednotlivými prevádzkami SPP. Chcel by som poprosiť, aby sme takéto šumy veľmi odblokúvali a zároveň by som naozaj chcel poprosiť, aby sme aj z časti tej úhrady, z prvej časti úhrady od vybratého investora preplatili. J. Migaš, predseda NR SR: Pán poslanec, máte už dve minúty. P. Bohunický, poslanec: Pekne ďakujem za odpoveď. Chcel by som len poprosiť, kedy a koľko. J. Migaš, predseda NR SR: Pán predseda vlády teraz bude odpovedať. Môžete položiť otázku v rozmedzí dvoch minút. Dobre? Nech sa páči, pán predseda.
Laurenčík, Milan, podpredseda NR SR (2021-05-03):
Nech sa páči, faktická.
Takáč, Richard, poslanec NR SR (2020-07-23):
Ďakujem veľmi pekne za slovo. Pán minister, spomínali ste, že ľudia nás volili. Áno, súhlasím s vami, že ľudia nás volili a píšu aj nám, aj mne píšu, aby sme, aby sme vystúpili, aby sme vystúpili k tomu, že náš premiér, či už tú diplomovku, alebo všeobecne to fungovanie za štyri mesiace je také, aké je, a ľudia, ľudia žiadajú v tomto naše aktivity. Spomínali ste, že ste nedostali zadanie a že nám chýba odvaha. V tomto vám chcem povedať jednu vec, že aby ste sa neurazili, ale možnože to zadanie by ste mohli dostať a hlavne v tom, že momentálne v pondelok sa udialo to, že v Bruseli rokovali ministri pôdohospodárstva a jednotlivých členských štátov Európskej únie a vy ste tam chýbali, pán minister, vy ste tam ani štátneho tajomníka neposlali a zastupovala naše Slovensko nejaká zamestnankyňa v Bruseli, kde sa jednalo o veľké veci v rámci aj nového programovacieho obdobia, kde sa jednalo o stratégiu „Z farmy na vidličku“, kde je reálne ohrozenie poľnohospodárov na Slovensku, a to tým, že má sa zvyšovať o 50 %, á, znižovať o 50 % používanie hnojív, o 20 % používanie pesticídov v priemere. A ja si myslím, že toto sú veci, pán minister, ktoré by ste mali robiť. A takisto aj informácia o tom, že, tak ako máte v programovom vyhlásení vlády, že zjednotíte priame platby s priemerom Európskej únie, tak už teraz vieme informáciu o tom, že ani do roku 2027 slovenskí poľnohospodári tento priemer Európskej únie nedobehnú. Takže ja vás chcem poprosiť, pán minister, že skúste troška viacej sa aj venovať tým poľnohospodárom a aby boli tie výsledky to, aby sme v konečnom dôsledku tú potravinovú sebestačnosť, o ktorej všetci hovoríme, postupne... (Prerušenie vystúpenia časomerom.)
Šimečka, Michal, podpredseda NR SR (2023-12-19):
Ďakujem. S faktickými poznámkami ako prvý pán poslanec Matovič.
Glváč, Martin, podpredseda NR SR (2016-12-01):
Pán poslanec Uhrík, poprosím, prihláste sa. Nech sa páči.
Pollák, Peter, poslanec NR SR (2023-06-13):
Ďakujem pekne za slovo. Ja som si vás pozorne vypočul, pán poslanec Fico, a ste tu strieľali nejaké sumy, že koľko majú na deň Slováci a že trú biedu. Poslanec Fico počas vlády v roku 2012, kedy tu vládol sám, povedal, že najväčšou prednosťou Slovákov je vyžiť zo 400 eur. Toto povedal predseda vlády, keď tu vládol sám, mal 83-členný parlament, poslanecký klub a namiesto toho, aby naozaj pripravil Slovensko v čase pokoja na možno takéto krízy, ktoré sú dnes, tak nerobil nič, šúchal nohami. Lebo naozaj, keď sa nič nerobí, nič nepokazíte. Prečo neurobil vtedy niečo s tými príjmami, aby Slováci zarábali viac, aby rodiny mali vo svojich peňaženkách viac, aby dôchodcovia mali tie trináste dôchodky alebo teda zvýšené, zvýšené tie dôchodky? Ale tak to je, keď sa koketuje s predsedom Jednoty dôchodcov Slovenska s pánom Kotianom, že jednoducho tí dôchodcovia naozaj nedostanú nič. Toto je výsledok aj vlád Roberta Fica, kedy Slovensko počas týchto troch vlád alebo teda počas týchto troch rokov, kedy tu sú naozaj permanentne nejaké krízy, nie je pripravené na to, aby naozaj riešil tú krízu po kríze dostatočne v tom, aby sa tu naozaj pomohlo možno celému obyvateľstvu. Pred voľbami častokrát vyťahuje tu nejaké hrozby, tentokrát opäť vyťahuje rómsku kartu a poukazuje na Rómov, ako môžu za všetko zlé, čo sa udeje v tejto krajine. To, v akých podmienkach žijú Rómovia, je zodpovednosť Roberta Fica. Namiesto toho, aby pomohol týmto ľuďom, tak on posielal komando do... (Prerušenie vystúpenia časomerom.)
Milanová, Natália, poslankyňa NR SR (2018-06-21):
Ďakujem veľmi pekne za slovo. Ja by som len chcela povedať, že tento návrh z môjho pohľadu je pripravený veľmi precízne a dôsledne a taktiež sa stotožňujem s tým, aby generálny riaditeľ nebol volený tu na pôde parlamentu, lebo hrozí, že môže byť ovplyvňovaný rôznymi politickými tlakmi, čo v žiadnom prípade nie je to, čo v momentálnom demokratickom systéme my potrebujeme a chceme. A mám však napriek tomu, že som optimistka, mám jednu takú pripomienku. Týka sa priamo konkrétnej veci z tohto zákona. Predstavila som si, že by členovia rady zboru voliteľov teda boli hašterivé typy a povedali by si, že predsedu si len tak nezvolia, len tak jednoducho, lebo, lebo záujmy predsa každý môže mať rozdielne. Chcem sa len spýtať, možnože trošku ešte by sa mohlo porozmýšľať nad tým, čo by sa stalo v prípade, že by sa nedohodli na tomto predsedovi a že dokedy by bol stanovený ten termín, že dokedy by sa mali teda dohodnúť, aby sa to zbytočne potom nenaťahovalo formálne. Takže to je jediná moja pripomienka krátka. Ďakujem.
Kotleba, Marian, poslanec NR SR (2020-04-07):
Tomáš, ja musím v kontexte s tvojím vystúpením, kde naozaj si, si tak otcovsky (povedané so smiechom) snažil vysvetliť niektorým koaličným poslancom, že skutočne tomu rozumieme a že nás ženie jedine jediná vec, a to je snaha pomôcť všetkým obyvateľom Slovenska, ktorí sa netešia z tejto súčasnej situácie a netešia sa z tých opatrení a netešia sa z toho, že nemôžu chodiť do práce a nemôžu zarábať. A preto v tejto súvislosti v tomto kontexte musím spomenúť jednu vec, a síce boli to koaliční poslanci, ktorí tu nejako z hlavy, z brucha vyčíslili, že ten dopad tých odložených úrokov na, priemerne teda na jedného klienta banky bude 80 centov mesačne, tak keď to je také symbolické číselko, keď je to naozaj taká zanedbateľná suma, tak to tým bankám nemôže predsa, kolegovia, kolegyne, robiť problém, aby sa toho vzdali. A keď majú problém sa toho vzdať sami, tak na to je tu Národná rada, že im v tom môže pomôcť. A môže im v tom pomôcť jedným pozmeňovákom a jednoducho vybavená vec a je po debate, je po debate. A ja si nemyslím, že by tie banky, teraz sa im zrútili sídla, a že by stadeto odišli, lebo tí ľudia, ktorí si to odložia, im nebudú platiť úroky. Ďakujem.
Bugár, Béla, podpredseda NR SR (2019-05-15):
Prezentujme sa a hlasujeme. (Hlasovanie.) Prítomných 127 poslancov, za 37, proti 9, zdržalo sa 80, 1 nehlasoval. Návrh nebol schválený. Prosím teraz pána poslanca Dostála, aby uviedol hlasovanie v prvom čítaní o návrhu poslancov Kiššovej, Galka, Jurzycu a Rajtára na vydanie zákona, ktorým sa mení a dopĺňa zákon č. 71/1992 Zb. o súdnych poplatkoch, tlač 1475. (Hlasovanie o návrhu poslancov Národnej rady Slovenskej republiky Jany Kiššovej, Ľubomíra Galka, Eugena Jurzycu a Jozefa Rajtára na vydanie zákona, ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov a o zmene a doplnení niektorých zákonov , tlač 1475.)
Krajkovič, Mikuláš, poslanec NR SR (2019-06-26):
Ďakujem za slovo, pán podpredseda. Vážené panie poslankyne, páni poslanci, podľa § 35 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov činnosť a hospodárenie pozemkového fondu kontroluje trinásťčlenná rada. Na návrh vlády volí a odvoláva Národná rada, a to ôsmich členov na návrh vlády Slovenskej republiky, z toho jedného člena vláde Slovenskej republiky navrhne Združenie miest a obcí Slovenska a jedného člena vláde Slovenskej republiky navrhne Slovenská poľnohospodárska a potravinárska komora a piatich členov na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady Slovenskej republiky, na návrh Výboru Národnej rady Slovenskej republiky pre pôdohospodárstvo a životné prostredie. Vláda Slovenskej republiky predložila dňa 19. júna 2019 návrh na doplnenie členov Rady Slovenského pozemkového fondu, tak ako to uviedla pani ministerka, a to pána Michala Sýkoru a pána Olivera Šiatkovského. Predseda Národnej rady Slovenskej republiky rozhodnutím č. 1651 z 21. júna 2019 pridelil predmetný návrh vlády výboru pre pôdohospodárstvo a životné prostredie na prerokovanie do 25. júna 2019. Výbor pre pôdohospodárstvo a životné prostredie na svojej 67. schôdzi dňa 25. júna 2019 prerokoval predmetný návrh vlády a vo svojom uznesení č. 295 konštatoval, že predložené návrhy spĺňajú ustanovené podmienky a sú v súlade s príslušnými ustanoveniami zákona Slovenskej národnej rady č. 330/1991 o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov. Výbor pre pôdohospodárstvo a životné prostredie odporučil Národnej rade, aby zvolila na návrh vlády dvoch členov Rady Slovenského pozemkového fondu, a to pána Michala Sýkoru a Olivera Šiatkovského. Výbor pre pôdohospodárstvo a životné prostredie odporučil Národnej rade uskutočniť voľbu členov Rady Slovenského pozemkového fondu na návrh vlády verejným hlasovaním spoločne. Výbor ma poveril svojím uznesením č. 296 zo dňa 25. júna 2019, aby som predniesol správu o výsledku prerokovania predmetného návrhu vlády. Súčasťou správy je návrh uznesenia Národnej rady Slovenskej republiky. Toľko spravodajská správa, otvorte rozpravu.
M. Hort, podpredseda NR SR: (2007-05-17):
A dávam teraz slovo spoločnému spravodajcovi z výboru pre hospodársku politiku poslancovi Petrovi Pelegrinimu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca.
Kollár, Boris, predseda NR SR (2021-12-07):
Koľko minút potrebujete?
B. Bugár, podpredseda NR SR: (2003-01-21):
Teraz pristúpime k hlasovaniu. Prosím pani spoločnú spravodajkyňu, aby uviedla návrh, o ktorom budeme hlasovať. M. Beňová, poslankyňa: Vaša Excelencia – vážený pán prezident, vážený pán predseda Národnej rady Slovenskej republiky, vážený pán premiér, ctené kolegyne, kolegovia, členovia vlády, vážení hostia, v úvode dnešnej schôdze som predniesla spoločnú správu výborov Národnej rady Slovenskej republiky, a keďže v rozprave neodzneli žiadne pozmeňujúce návrhy, dovoľte mi, prosím, aby som prečítala návrh uznesenia Národnej rady Slovenskej republiky. „Návrh uznesenia Národnej rady Slovenskej republiky z 21. januára 2003 k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky o vyhlásení referenda o vstupe Slovenskej republiky do Európskej únie: Národná rada Slovenskej republiky na základe návrhu podaného poslancami Národnej rady Slovenskej republiky podľa čl. 86 písm. c), čl. 93 ods. 2 a čl. 95 ods. 1 Ústavy Slovenskej republiky a) schvaľuje uznesenie, ktorým navrhuje vyhlásiť referendum s touto otázkou: „Súhlasíte s tým, aby sa Slovenská republika stala členských štátom Európskej únie? Áno – Nie“; b) Národná rada Slovenskej republiky predkladá prezidentovi Slovenskej republiky uznesenie Národnej rady Slovenskej republiky o vyhlásení referenda s tým, aby do 30 dní od jeho prijatia vyhlásil referendum podľa časti A tohto uznesenia.“ Vážený pán predsedajúci, dajte, prosím, hlasovať.
Ďuriš Nicholsonová, Lucia, podpredsedníčka NR SR (2017-12-06):
Pán poslanec Senko.
Vašečka, Richard, poslanec NR SR (2017-06-15):
Ďakujem pekne, že boli vypočuté moje slová o korektnej diskusii, a prijímam tie poznámky, ktoré boli. Skúsim teraz krátko zareagovať a potom teda ešte v ďalšom priebehu, prípadne v záverečnom slove. A začal by som odzadu. Pán Kresák, ja si nemyslím, že je to nezodpovedné, že je to riskantné, skôr je nezodpovedné to, že vládna moc posledné štyri roky minulého volebného obdobia, SMER, teraz vy, ktorí ste vo vládnej koalícii, nerobíte nič v tejto téme. Čudujete sa, že opozícia tieto veci predkladá v takej, v takej forme, v akej ich predkladá. V Českej republike sa táto vec výrazne posúva a priznám sa, neviem teraz, či už je táto vec schválená, ale tiež sa tam riešilo práve kvórum a to, že tam musí byť nejakých 25 % všetkých oprávnených voličov za. To znamená, že môže byť 25 % oprávnených voličov plus jeden, a keď sa tí dvadsiati piati, tých 25 % vysloví za, tak je to platné. Čiže posúva sa to aj v okolitých krajinách, u nás nič. My budeme len radi, ak vy, vláda Slovenskej republiky začne serióznu diskusiu a začne na tom pracovať a my radi potom do toho prispejeme. Zatiaľ si budeme robiť poctivo svoju opozičnú prácu. Čo sa týka inštitútu referenda, je to základná úcta k demokracii a otázka toho, či sme elitári, alebo veríme naozaj občanom a veríme, že oni majú právo rozhodovať, ako táto krajina ide. Čo sa týka posilňovania extrémizmu, práve si myslím, že blokovanie priameho záväzného vyjadrovania občanov spôsobuje takýto extrémizmus, pretože majú určitý obmedzený výber tých, ktorí môžu voliť, a ak tí nezastupujú ich názory alebo dlhodobo ignorujú, tak potom robia určité skratkovité konania. Ale keby sa ten ventil povolil aj vo forme referenda, nehovorím, že jediná vec, tak by to práve tomu extrémizmu predchádzalo. Ďakujem.
Bugár, Béla, podpredseda NR SR (2018-06-20):
Je s tým všeobecný súhlas? Ďakujem pekne. Pán poslanec Bernaťák.
Bugár, Béla, podpredseda NR SR (2019-10-16):
Prerušujem (reakcie z pléna), prerušujem rokovanie o tomto bode programu a prosím vás, aby ste sa ukľudnili, lebo ja mám času dosť, budeme hlasovať o siedmej. Budeme presčasovať dnes (vyslovené s pobavením), no. Takže ak dovolíte, budeme hlasovať, ale kľudne môžte ostať, potom budeme pokračovať. Aspoň uvidíte, ako sa hlasuje v parlamente. Takže prosím teraz pani poslankyňu Bašistovú, aby uviedla hlasovanie v druhom čítaní o návrhu poslancov Bašku, Bublavého, Janíkovej, Panáčka, Želiezku na vydanie zákona o kompenzačnom príspevku baníkom, tlač 1574. Predtým ešte pán poslanec Galek procedurálny návrh, nech sa páči.
Jurinová, Erika, podpredsedníčka NR SR (2014-12-03):
Dávam slovo pánovi ministrovi a podpredsedovi vlády, ktorý požiadal v zmysle rokovacieho poriadku o slovo.
Laššáková, Jana, podpredsedníčka NR SR (2012-06-26):
Pán spravodajca, zaujmite miesto pre spravodajcu. Teraz otváram rozpravu, poznamenávam, že som do rozpravy nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Nie je tomu tak. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu a teraz budeme pokračovať v prerušenej rozprave v prvom čítaní o vládnom návrhu zákona, ktorým sa mení dopĺňa zákon č. 222/2004 Z. z. o dani z pridanej hodnoty, ktorú máte ako tlač číslo 75. Prosím podpredsedu vlády a ministra financií Petra Kažimíra, aby zaujal miesto určené pre spravodajcov, čo sa aj tak stalo, a spravodajcu z výboru pre financie a rozpočet, poslanca Štefana Hrehu, aby zaujal miesto určené pre spravodajcu. Teraz budeme pokračovať v rozprave ústne prihlásenými poslancami. Dávam slovo pánovi poslancovi Igorovi Matovičovi. Nie je prítomný v sále. Ďalší by mal vystúpiť pán poslanec Viskupič. Tiež nie je prítomný v sále. Ešte bol niekto prihlásený ústne do rozpravy? Nebol prihlásený ústne nikto. Zopakujem ešte raz, pán poslanec Matovič nie je prítomný. Nie, že stratil v prvom kole, stratil poradie, teraz stráca možnosť vystúpiť, pán poslanec Viskupič to isté. Vyhlasujem všeobecnú rozpravu za skončenú. Chce zaujať k rozprave stanovisko navrhovateľ? Pán podpredseda vlády, nech sa páči, bola dosť bohatá rozprava. Ja viem, že to bolo pred týždňom. (Rokovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony , tlač 75.)
Šefčík, Marek, poslanec NR SR (2021-06-18):
No dobre, dobre, v poriadku. Takže ja iba veľmi krátko poďakujem za celú diskusiu. Možno aj, aj keď bola taká troška, ktorá odvádzala troška pozornosť od toho zákona, my sme spravili malý krôčik a nikdy sme nehovorili, že to je nejaká veľká zmena. Nie. Ale to je zmena, ktorú sme zistili, že treba spraviť, o ktorú bojuje roky jeden pán doktor a týka sa mnohých ďalších alebo niektorých ďalších. Chcem ešte upresniť, že ministerstvo zdravotníctva a ministerstvo financií určite budú participovať na tom, určite nebudú robiť žiadne prekážky pri tejto maličkej zmene, tak ako to bolo uvedené. A ja som len chcel vysvetliť svojím, svojou argumentáciou to, že tento zákon nebude mať priamy dopad na verejné financie. No verím, že tento zákon podporíte, tak ako v prvom čítaní, tak aj v druhom a v treťom. Ďakujem pekne.
Paška, Pavol, predseda NR SR (2014-01-29):
Otváram rozpravu. Mám písomné prihlášky: za klub OĽaNO pán poslanec Pollák, za klub SDKÚ – DS pán poslanec Martin Fedor, za klub KDH pán poslanec Pavol Hrušovský. A potom ešte písomne prejavili záujem o vystúpenie pani poslankyňa Lucia Žitňanská, pán poslanec Jozef Mikloško, pán poslanec Alojz Hlina a pán poslanec Ivan Štefanec. Ešte pred tým, ako dám slovo pánovi poslancovi Pollákovi, požiadal o slovo podpredseda vlády a minister vnútra Robert Kaliňák, aby predniesol stanovisko, ktoré zaujala vláda.
Nehézová, Jana, poslankyňa NR SR (2018-05-28):
Rasťo, som rada, že si okrajovo načrtol, čo sa deje v maternici po oplodnení vajíčka spermiou, čo sa deje v prvých 12 týždňoch s embryom v tele matky. Hovoríme tu od rána o legislatíve, o mimovládkach, o matke, o otcovi, o dôvodoch potratu, ale musíme tiež hovoriť aj konkrétne o tom živote, ktorý v maternici začal spojením spermie a vajíčka. Ale bližšie teda budem hovoriť v rozprave, ale ďakujem, že si túto tému načal, a teda ja nadviažem na ten tvoj prvotný predhovor. Ďakujem.
Glváč, Martin, podpredseda NR SR (2017-12-08):
Pán poslanec Budaj, ale hovoríme úplne o inom zákone, o zdravotníctve tu nepadlo ani slovo. Ďalší, pán poslanec Kéry. Pán poslanec, poprosím kľud v sále. Pán poslanec Kéry.
Laššáková, Jana, podpredsedníčka NR SR (2014-11-10):
Pani poslankyňa Horváthová, nech sa páči.
Jarjabek, Dušan, poslanec NR SR (2021-05-28):
No, ďakujem za slovo, pán predsedajúci. Pán poslanec Viskupič, ja si veľmi vážim vašu božskú trpezlivosť, vašu profesionalitu, ale to vám v tejto chvíli, samozrejme, nepomôže, lebo keď vás opozícia chváli, tak koalícia to s vami určite dobre myslieť nebude. Ja chcem ale upozorniť na jednu vec. Vy ste si nevšimli v rámci tej božskej trpezlivosti a vašej profesionality jednu vec. Tuná boj o rozpočet, to už nie je boj o rozpočet. Ten sa zmenil na boj o Matovičovu kandidátku, to je (povedané so smiechom) to najdôležitejšie. Veď všimnite si tú ľavú stranu. Proste to sú ľudia, ktorí dnes bojujú o to, lebo vedia, že je zle. Ale 90 % z nich na tej kandidátke, to budú iní tenisti, iní herci, iní ľudia, ktorí ako budú mať vtedy nejaké preferencie. Proste to je úplne o inom. Ale ja by som sa chcel vás úplne vážne spýtať, toto, čo sa tu deje v rámci rozpočtu, to je skutočne, ja už som to povedal v tej prvej faktickej poznámke, to je útok na dane. Na obrovské dane v budúcnosti, ktoré budú, bude musieť niekto splatiť. A keď ich bude musieť ten občan splatiť, bude, samozrejme, chudobnieť. Budú chudobnieť všetci bez ohľadu na to, či volili koalíciu, alebo opozíciu, proste budú chudobnieť. Budú chudobnieť inštitúcie, a keď budú chudobnieť inštitúcie, tak bude chudobnieť štát. A toto je podľa môjho názoru jeden zákerný útok s týmto rozpočtom. Jeden zákerný útok na podstatu Slovenskej republiky. Na podstatu Slovenskej republiky, ako ona bude vyzerať v budúcnosti, o päť rokov, o desať rokov a ďalej nechcem domýšľať. Jeden zákerný útok týchto zákerných ľudí, ktorí tento rozpočet takýmto spôsobom zákerne predkladajú na čele s tamtým pánom, ktorý sa volá Matovič.
Pellegrini, Peter, predseda NR SR (2015-11-24):
Prezentujme sa a hlasujme o bodoch 1 až 5 spoločnej správy s odporúčaním gestorského výboru tieto body schváliť. (Hlasovanie.) Prítomných 138 poslancov, za hlasovalo 93, zdržalo sa 45 poslancov. Tieto body sme schválili.
Kvasnička, Marián, poslanec NR SR (2014-11-08):
Ďakujem. Ja by som chcel, Alojz, reagovať len na tú časť, kde si hovoril o novembri a o nedôslednosti. Ja, ako to ja vnímam, november ´89 mal také dve fázy. Prvá bola platonická alebo romantická. Podieľal sa na nej najmä katolícky disent, osemašesťdesiatnici a ochranári z Bratislavy. Až potom s odstupom pár mesiacov prišli ťažkí frajeri a profíci s temným pozadím a november nám jednoducho ukradli. Pre paralelu: V Nemecku po 2. svetovej vojne prebiehal proces denacifikácie a priniesol aj hospodársky zázrak. Bol to, samozrejme, proces pomerne bolestný. Slovensko sa však nedočkalo ani po ´89. deboľševizácie a deeštébatizácie. Toto sa neuskutočnilo a potom to prinieslo tie temné 90. roky mečiarizmu, aj ten marazmus, ktorý tu máme dodnes. Na druhej strane sa ale zase desím predstavy, že by sa novembrový zamat vymenil v krvi, zamat za mat všetkých. A ešte jednu poznámku. Povedal si, že slovo cétečko tu zaznelo viackrát ako predložka „ale“, podľa mojich jazykovedných znalostí je slovko „ale“ spojka. Obávam sa, že viac by tu mali zaznievať slová, ak to môžem povedať, spojnej nádeje aj kvôli novembru.
Soboňa, Juraj, poslanec NR SR (2019-10-22):
Ďakujem pekne, pán podpredseda. Chcel by som reagovať na vystúpenie pána Dostála. Mám viacej takých pripomienok. Samozrejme, že súhlasím v tom s vami, že naozaj tie právomoci by sa nemali zneužívať na konci volebného obdobia. Avšak tak, ako to už v pléne bolo povedané, poväčšinou, napríklad posledné komunálne voľby sa konali 10. novembra, viete dobre, že treba na mestách a obciach prijímať VZN-ká, tie zákony obce, podľa ktorého sa riadia tieto obce. Taká situácia keby bola, že vlastne zas voľby sú desiateho, do 30 dní treba zvolať a to nové zastupiteľstvo v akej kvalite, hodnote pripraví tie VZN-ká, keď väčšinou tvrdíte, budú noví poslanci, treba dať šancu novým ľuďom, treba 30 dní, aby bolo zverejnené na stránke obce a, samozrejme, musí byť do 15. decembra schválené. To si vôbec neviem predstaviť. Ďalej na vašu vetu, že môže byť schválený rozpočet aj v novembri. Kolega, no pracujete v samospráve. Viete dobre, že väčšina samospráv čaká na štátny rozpočet a pripravujeme sa, je to živý mechanizmus. A hovoríte, že by malo schvaľovať už nové zastupiteľstvo, nový štatutár budúcoročný rozpočet predkladať. Viete dobre, že je to živý mechanizmus. A pokiaľ príde aj k zmene štatutára alebo poslancov, je vždy dostatok priestoru zmenami, v novom roku urobiť tieto zmeny tak, ako si želajú novozvolení poslanci. No a určite urobiť nejaké také, ako ste uviedli tieto prípady, Púchov, Turčianske Teplice, hovorím, nemalo by sa to stávať. Avšak myslím si, že tí ľudia žijú, dennodenne sa stretávajú s tými občanmi a kto urobí takéto veci, myslím si, že sa zodpovedá... (Prerušenie vystúpenia časomerom.)
Sulík, Richard, predseda NR SR (2011-07-01):
Prepáčte mi, poprosím o kľud v miestnosti. Páni poslanci, ďakujem pekne, keby ste mohli vonku diskutovať. Ďakujem vám. Nech sa páči.
Kazda, Radovan, poslanec NR SR (2021-10-27):
Ďakujem. Vážený pán predsedajúci, v rozprave vystúpilo 12 poslancov. Zároveň v rozprave opakovane vystúpil minister hospodárstva Slovenskej republiky Richard Sulík. Pán poslanec Robert Fico predložil dva návrhy uznesení Národnej rady Slovenskej republiky. Pán predsedajúci, dajte, prosím, najskôr hlasovať o uznesení, ktoré tvorí súčasť informácie výboru, t. j. že Národná rada Slovenskej republiky vyslovuje nedôveru členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 120, za 35, proti 47, zdržalo sa 32, nehlasovali 6. Konštatujem, že tieto body schválené neboli.
Danko, Andrej, podpredseda NR SR (2024-02-28):
Poslankyňa Nash.
Hrnčiar, Andrej, podpredseda NR SR (2016-10-25):
Reakcie, reakcia na faktické, pán poslanec Bernaťák.
Kollár, Boris, predseda NR SR (2023-02-01):
Prosím, kľud v sále!
Kollár, Boris, poslanec NR SR (2017-04-07):
Ja, ja by som len chcel zložiť pani poslankyne Remišovej kompliment. Napriek tomu, že tu sedela v pléne celú noc, sedela a sedela a odvolávala Richtera, je tu asi jediná čerstvá a svieža plná energie tu v pléne o 6.32 hod., lebo ja už padám na hubu. (Potlesk.)
D. Jarjabek, poslanec: (2007-10-18):
Ale my sme na trojkrižovatke v tejto chvíli. Máme platný návrh zákona o koncesionárskych poplatkoch, ktorý platí, máme zákon, ktorý predkladá ministerstvo kultúry, a máme zákon, ktorý predkladá skupina poslancov. Čiže tu sa treba rozhodnúť. Vieme, že návrh o koncesionárskych poplatkoch nie je dobrý a že robí dlhodobé problémy. No, rozmýšľajme a debatujme tak, ako to naznačil pán poslanec Minárik profesijne a hovorme o tých problémoch, ktoré by mohli nastať po prijatí tohto zákona. Keďže hovoríme o tomto zákone, ten ministerský máme za sebou, ale v druhom čítaní sa dostaneme určite aj k tomu. Čiže my sme na križovatke. My nemáme dva zákony, my máme tri zákony, a keď sa všetci dohodneme, že najlepší je ten, ktorý platí teraz, ja to hovorím znovu, no, tak hoďme všetko za hlavu a rozmýšľajme znovu. Ďakujem za pozornosť.
M. Číž, podpredseda NR SR: (2009-04-21):
Máte slovo, pán poslanec, nech sa páči.
A. Belousovová, podpredsedníčka NR SR: (2009-02-04):
A teraz dávam slovo spravodajcovi, ktorého určil navrhnutý gestorský výbor, výbor pre zdravotníctvo, pánovi poslancovi Antonovi Bobríkovi. Nech sa páči.
P. Paška, predseda NR SR: (2007-10-25):
(Hlasovanie.) 128 prítomných, 81 za, 12 proti, 28 sa zdržalo, 7 nehlasovalo. Je tu námietka. Konštatujem, že uvedené návrhy pána poslanca Záhumenského sme schválili. Je tu námietka, že sme neodhlasovali bod 20.
Bugár, Béla, podpredseda NR SR (2018-05-09):
Ďalej v rozprave vystúpi pani poslankyňa Shahzad.
Bašistová, Alena, poslankyňa NR SR (2019-05-15):
Ďakujem veľmi pekne za slovo. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola určená za spravodajkyňu k návrhu zákona, ktorý je uvedený pod tlačou 1451. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1542 z 25. apríla 2019 navrhujem, aby návrh zákona prerokovali: ústavnoprávny výbor, výbor pre financie a rozpočet a výbor pre sociálne veci. Za gestorský výbor navrhujem výbor Národnej rady pre sociálne veci a odporúčam, aby predmetný návrh zákona výbory prerokovali do 17. júna 2019 a v gestorskom výbore do 18. júna 2019. Prosím, pán predsedajúci, otvorte všeobecnú rozpravu. Ďakujem.
Žiak, Miroslav, poslanec NR SR (2020-05-14):
Vážená pani komisárka, vážení páni poslanci, poslankyne, dovoľte mi v prvom rade poďakovať pani komisárke, že predložila takýto, takúto správu a aj ju odkomunikovala. V rámci zhonu, ktorý v súčasnosti spôsobuje šíriaci sa koronakrí..., koronavírus, a tiež ja nie som odborník v tej oblasti detí, sa skôr zameriam na tú ekonomickú časť tejto správy za rok ’19, 2019. A môžem povedať, že táto správa bola s vysokou pravdepodobnosťou šitá veľmi horúcou ihlou. Ak sa pozrieme na porovnanie medzi rokmi 2018 a 2019, nárast prešetrených úkonov na spracovateľa je o 6 % bodov nižší, avšak náraz rozpočtu je až o 15 % bodov vyšší, čo predstavuje dodatočný náklad 65-tisíc euro. Ak by rozpočet rástol tempom ako v roku 2018, čomu to môžme pripísať? Prečo sa rozpočet v roku 2019 navýšil o 15 %? Je totiž viac ako oproti predchádzajúcim rokom, pričom nárast úkonov oproti predchádzajúcim rokom bol, o markant..., o markantnú časť nižší. Chcem len v závere podotknúť alebo skôr do budúcna poradiť pani komisárke, že ak deklaruje, že máte deficit zamestnancov, tak za sumu 65-tisíc, ak tie teda výdavky neboli bytostne dôležité, by ste mohli zamestnať dodatočne troch zamestnancov s priemernou mzdou na Slovensku a dostatočne na to, aby bol efektívne využitý. Ďakujem veľmi pekne. (Potlesk.)
Dostál, Ondrej, poslanec NR SR (2017-05-09):
Tento návrh zákona má, samozrejme, viacero rozmerov, jeden rozmer je možno ideologický pohľad na to, čo má robiť štát, a či má štát vstupovať do zmluvných vzťahov na trhu a či má vzťah, štát zastupovať alebo nahrádzať odbory a zamestnávateľov tam, kde by oni sami mali dospieť k nejakej dohode, a on to akože robí za nich, pokiaľ sa mu to nepodarí všade. Ale tak to je, povedal by som, že ideologický rozdiel. A je jasné, že pravicová opozícia sa zrejme už s prevažne alebo celkom s ľavicou koalíciou na tomto nezhodne. Ale táto vec má aj právny rozmer, a teda konkrétne ústavnoprávny rozmer, schválili ste extenziu v minulosti a Ústavný súd povedal, že, že to nie je v súlade s ústavou. Teraz to skúšate urobiť nejako inak. A ste si istí, že opäť to neskončí na Ústavnom súde a opäť Ústavný súd nebude konštatovať, že ten zákon tak, ako ho presadíte, dá sa predpokladať, že ho presadíte, lebo máte väčšinu, je znovu protiústavný, že to je len obchádzanie rozhodnutia Ústavného súdu?
T. Cabaj, podpredseda NR SR: (2009-12-10):
Pán poslanec, chcete položiť doplňujúcu otázku? Áno. Poprosím, keby ste pána poslanca Ivána Farkasa zapli, máte na to 2 minúty.
Jakab, Július, poslanec NR SR (2023-11-21):
Ďakujem pekne. Sa zamýšľam nad tou politickou kultúrou a nad tým, že však počítať vieme asi všetci. Vedeli sme, že keď rokujeme o týchto bodoch a koľko ľudí je prihlásených asi do rozpravy, koľko času to zaberie a nemuselo tu vôbec takto byť, že tri minúty pred 19.00, tak ako hovoril aj môj predrečník vo faktickej. Dalo sa proste zvolať grémium a normálne to objasniť, lebo potom to strašne čudne vyznieva, čo aj pán Pellegrini tam vykonštruoval, že Sociálna poisťovňa to musí mať hneď, mi to pripomína presne to isté, ako keď pán minister hovoril, že Sociálna poisťovňa nevie dať tie príspevky, nedokáže to urobiť, teraz prišli s niečím, že Sociálna poisťovňa to musí urobiť hneď a musí to byť schválené hneď. Viete, však pozrite sa sem. Nám nevadí tu sedieť, skôr by sme očakávali, že aspoň dopredu bude niečo oznámené, že sa dozvieme nejaké podrobnosti. Tak možno, pán minister, však skúsme aj tak odborne, keby ste aj išli do rozpravy na chvíľu, tak ako ste vysvetľovali vtedy, že nemôže Sociálna poisťovňa vyplatiť tie, mimoriadnych 640 eur a tak ďalej, tak poďte nám, prosím vás, vysvetliť, že ako vám zo Sociálnej poisťovne povedali, že to musí byť teraz schválené, aké sú tie termíny, že to musí byť teraz-teraz a dneska a zajtra to už musí mať v ruke, aby sa to všetko stihlo vyplatiť. Poďte nám to, prosím vás, vysvetliť, však normálne odborne, žiadne terno, ale normálne nám vysvetlite, že prečo tých 640 sa nedá, prečo teraz hneď to musí byť schválené, aby tých 300 eur išlo. Skúste, prosím. Ďakujem vám pekne.
Tomáš, Erik, poslanec NR SR (2022-03-24):
Pán predseda, len pre istotu, sme pri zákone o spotrebnej dani, hej, z minerálneho oleja. (Prerušenie vystúpenia predsedom.)
Ivan, Miroslav, poslanec NR SR (2017-12-12):
Karol Galek je tu tak často, že si ho mýlia. (Povedané so smiechom.) Chcel som povedať v záverečnom slove k nášmu návrhu zákona v podstate len ešte jeden argument, ktorý, ktorý som si dnes všimol v Hospodárskych novinách. A to bola, bolo porovnanie ceny ročnej známky k počtu diaľničných kilometrov, ktoré na Slovensku máme, a aj tu sme jedna z najdrahších krajín po prepočte na diaľničné kilometre na Slovensku. Čiže aj toto je jeden z ďalších dôvodov, kedy, prečo by sme mali podporiť takú zmenu zákona, aby, ak už platia motoristi jednu z najdrahších cien za kilometer diaľnic, aby naozaj ročná platila 365 dní, a nie tak, ako je tomu dnes. Ďakujem za slovo. To je všetko. (Potlesk.)
Kollár, Boris, predseda NR SR (2022-09-23):
Dobre, dobre, nech sa páči.
P. Hrušovský, predseda NR SR: (2005-03-16):
(Hlasovanie.) 133 prítomných, 132 za návrh, 1 nehlasoval. Návrh sme schválili. Poprosím vás, pán poslanec, aby ste ako poverený spravodajca k návrhu skupiny poslancov na vydanie zákona, ktorým sa mení a dopĺňa zákon č. 222/2004 o dani z pridanej hodnoty, tlač 1049, uviedli návrhy uznesení k prerokúvanému návrhu zákona. Nech sa páči. I. Hamarčák, poslanec: Ďakujem pekne. Keďže v rámci všeobecnej rozpravy k uvedenému návrhu nikto nevystúpil, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporúča prerokovať tento návrh zákona v druhom čítaní.
Grendel, Gábor, podpredseda NR SR (2020-04-22):
Pán poslanec Šudík.
Vaľová, Jana, poslankyňa NR SR (2012-05-04):
Ďakujem pekne. Pán predseda, aké plamenné slová sa tu vzniesli na vašu osobu, keď ste povedali, že budete ľudí informovať o stave v 2. pilieri. Pán predseda, informujte občanov. Je to zodpovedné, pretože za Dzurindovej vlády bývalý premiér občanov nikdy neinformoval o vkladoch do nebankových subjektov. Prišli tam ľudia o peniaze a možno stačilo, aby ich informoval premiér, aby bol zodpovedný. A ľudia dodnes by nemuseli chodiť na súdy a hľadať svoje peniaze. A k tej vašej informovanosti by som aj ja pridala pre občanov, aká je skutočná pravda. Pozrime sa na zhodnocovanie finančných prostriedkov. V rastovom fonde je 96 % občanov, kde ich zhodnotenie bolo 10,93 %, vo vyváženom fonde je 4,5 % občanov, kde to bolo 19 %. A pozrime sa, aká je inflácia. No inflácia je predsa 25 %. To znamená, pán premiér, že je pravdou, čo ste povedali, v 2. pilieri dochádza k znehodnocovaniu finančných prostriedkov občanov. A keď sa pozrieme na skladbu občanov, ktorí sú v druhom pilieri. Tak 27 % v 2. pilieri občanov nemá absolútne príjem, 57 % klientov v 2. pilieri má príjem do 500 eur a 7 % občanov je tam vo veku nad 50 rokov. A jedna pätina ľudí nemá vôbec vymeriavací základ. Pýtam sa, pán premiér, vás sa nemusím pýtať, lebo vy to viete, ale pýtam sa tých poslancov, ktorí vlastne dávajú plamenné reči na to, že vy sa snažíte informovať, kto týmto ľuďom vyplatí rentu. Vieme vôbec koľko stojí dnes renta? Preto v 1. pilieri budú mať presne vypočítaný dôchodok, ale v 2. pilieri nebudú vedieť vlastne, či nespadnú opäť do tej sociálnej siete. A ja si myslím, že skutočne tí občania, ktorí nemajú vôbec vymeriavací základ, ktorí dnes nezarábajú, do tej sociálnej siete spadnú a opäť ich bude musieť podržať 1. pilier čiže poisťovňa, pretože 1. pilier a 2. pilier sú spojené nádoby a nedajú sa oddeliť. Takže, pán premiér, informujte, máte pravdu a občania majú právo vedieť, v akom stave sú ich peniaze. Ďakujem. (Potlesk.)
A. Belousovová, podpredsedníčka NR SR: (2010-02-11):
Vážené panie poslankyne, vážení páni poslanci, otváram siedmy rokovací deň 48. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali páni poslanci: Galbavý, Chelemendik, Mamojka, Micheľ, Mikuš a Šaško. Pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , ktorý prerokúvame v skrátenom legislatívnom konaní. Vládny návrh zákona je uverejnený ako tlač 1373, spoločná správa výborov má tlač 1373a. Prosím ministerku práce, sociálnych vecí a rodiny Slovenskej republiky pani Vieru Tomanovú, aby vládny návrh zákona odôvodnila. Nech sa páči, pani ministerka, máte slovo.
P. Paška, predseda NR SR: (2008-10-24):
(Hlasovanie.) 137 prítomných, 54 za, 62 proti, 20 sa zdržalo, 1 nehlasoval. Návrh sme neschválili.
Laurenčík, Milan, podpredseda NR SR (2021-10-22):
Ďakujem, prosím, zaujmite miesto pre spravodajcu. Ja teraz otváram rozpravu o tomto bode programu. Hlási sa niekto do rozpravy? Konštatujem, že nikto. Vyhlasujem rozpravu za skončenú. Predpokladám, keď nebola rozprava, tak ani pán navrhovateľ, ani pán spravodajca nechcú mať záverečné slovo. Prerušujem preto rokovanie o tomto bode programu. Teraz nasleduje druhé čítanie o návrhu na vyslovenie súhlasu Národnej rady Slovenskej republiky s Dohodou o partnerstve a spolupráci medzi Európskou úniou a jej členskými štátmi na jednej strane a Singapurskou republikou na strane druhej . Návrh vlády má parlamentu tlač 609 a spoločná správa výborov má tlač 609a. Pán minister Korčok, prosím, ujmite sa slova a odôvodnite nám tento návrh. Ďakujem.